Tobo yeende mawnde tobi haa Lesdi Sudan ko wadi sanadu halkuki himbe 3 nden daldi ko hewtanta 100 bo reluuki Ci’e mabbe haa galluure El Gezira enanta fombinaari Darfur wonbe haa dakki mayo filitiingo ngo River Nile,
Haalakan wurti on haa hunduko faddoowo hakke innu Adama nga Civil Defence wiido hepti guski daada’e Biddo muudum bawti mootawa mabbe yuuti nder mayo ngon nyennde Salaasa.
Gollobe ben wi wadi fodde bawde mabbe ngam yiigo be hebtino guski yuutiibe haa ndiyam amma haa jooni be ittay tammunde heptuki wobbe.
Golloobe hukuumawa ngan wi hadi mba’ante tokkuki barawal mallabo buwaangal ngal.
Kadima hukuuma hakki lanta shaanu hasruuji mallabo fe’aanooji nder Lesdi lisal galluure El Gezira anndini wiiki be hepti guski goddo Gooto nder yuutiibe ben nden meemi Ci’e ummaatoore ko hewtani 150 hawtaade bee nokkuuje golle ngomnati fuu meemamahaa yuuti paccam ndiyam dam.
Non fahin be galluure Darfur anndini daw himbe ko hewtani490 sooyi nkkuuje mabbe haa yotti bee tefri ngomnati enanta kawte maabo mooble joodiide joonde ko’e muudum walliinde. Bee jawdum,
Hukuuma hakkilanta shaanu walliinde ummaatoore (OCHA) nga UN wi himbe 6 sooyi yonki mabbe nden ko hewtanta 28,000 yiidi ‘e yannga daaji haa cakantaari Galluure Darfur nder Asaweere yawtunde.
SADIQ ALFA
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn azj_Latn